stanford-oval/wikipedia huggingface dataset:
חוס הידינק
קריירה

הידינק אימן בעבר קבוצות כדורגל ידועות כמו ריאל מדריד, ולנסיה, פ.ס.וו. איינדהובן וצ'לסי ואת נבחרות הולנד, אוסטרליה, קוריאה הדרומית ורוסיה.
רשימת ההישגים של הידינק כמאמן כוללת זכייה ב-6 אליפויות הליגה ההולנדית, 4 זכיות בגביע ההולנדי, זכייה בגביע אירופה לאלופות עם קבוצת פ.ס.וו. איינדהובן, זכייה בגביע הבין-יבשתי עם ריאל מדריד וזכייה בגביע ה-FA עם צ'לסי.
כמו כן רשם הידינק הצלחה רבה כמאמן נבחרות. במונדיאל 1998 העפיל עם הולנד עד לחצי הגמר וסיים את הטורניר במקום הרביעי, כך גם עם קוריאה הדרומית במונדיאל 2002, שאותו אירחה יחד עם יפן. במונדיאל 2006 הגיע עם אוסטרליה עד לשלב שמינית הגמר, שממנו הודחה אוסטרליה רק בתוספת הזמן משער בפנדל שנוי במחלוקת של איטליה. הידינק העלה את רוסיה לחצי גמר יורו 2008 לאחר שניצח את נבחרת הולנד החזקה 3:1. אולם, במשחק חצי הגמר רוסיה הובסה על ידי נבחרת ספרד בתוצאה 0 - 3.
בפברואר 2009 מונה למאמן צ'לסי. בסיום העונה זכה הידינק עם צ'לסי בגביע ה-FA.
בפברואר 2010 מונה הידינק למאמן נבחרת טורקיה עד שנת 2012. במרץ 2010 חתם על חוזה למספר חודשים בנבחרת חוף השנהב, במטרה לאמן אותה במסגרת מונדיאל 2010, אך לבסוף הודיעה התאחדות הכדורגל של חוף השנהב שהינדיק לא יאמן את הנבחרת.
בפברואר 2012 חתם הידינק על חוזה לשנה וחצי בקבוצת אנז'י מחצ'קלה הרוסית.
ב-13 ביוני 2013 האריך הידינק את החוזה בקבוצה בעונה נוספת. ב-22 ביולי 2013 התפטר הידינק מאימון הקבוצה.
במרץ 2014 מונה הידינק לקדנציה שנייה כמאמן נבחרת הולנד. הוא חתם על חוזה לשנתיים. ב-29 ביוני 2015 התפטר מאימון הנבחרת.
ב-19 בדצמבר 2015 מונה הידינק למאמן צ'לסי האנגלית עד לתום העונה, זאת אחרי פיטוריו של ז'וזה מוריניו. הידינק חתם על חוזה עד לתום העונה. ב-10 בספטמבר 2018 מונה למאמן נבחרת סין הצעירה.
באוגוסט 2020 מונה למאמן נבחרת קוראסאו.
בספטמבר 2021 הודיע על פרישה מאימון לאחר שחלה בקורונה מוקדם יותר באותה שנה ונאלץ להעביר את אימון נבחרת קוראסאו לפטריק קלייברט.
ארג'ון אריגאיסי

| --- | --- |

 לידה:  3 בספטמבר 2003 (בן 21) Karimnagar, הודו 
 הדרגה הגבוהה ביותר:  רב-אמן 
 מד כושר נוכחי:  2,778 (נכון ל־יוני 2024) 
 מדינה:  הודו 
 
אַרג'וּן אֶריגאיסי (בהינדי: അർജ‍ുൻ എരിഗെയ്സി; נולד ב-3 בספטמבר 2003) הוא שחמטאי הודי, בעל דרגת רב-אמן (GM) והשחקן בדירוג הגבוה ביותר בהודו נכון ליוני 2024 לאחר שעקף את אלוף העולם לשעבר וישוואנתן אנאנד. הוגדר כילד פלא בשחמט, זכה בתואר רב-אמן בגיל 14 שנים, 11 חודשים, 13 ימים, מה שהפך אותו לאחד הצעירים ביותר אי פעם שהשיג את התואר רב-אמן. זכה באליפות הודו בשחמט בשנת 2022.
חיים מוקדמים

הוא נולד בוורנגל (אנ'). אביו נוירוכירורג ואמו עקרת בית. הוא למד שחמט באקדמיה לשחמט BS בהאנומקונדה (אנ').
קריירה שחמטאית > 2015–2018

ב-2015 זכה אריגאיסי במדליית כסף באליפות אסיה לנוער שהתקיימה בקוריאה. ב-2018 הוא הפך לרב-אמן הראשון ממדינת טלנגאנה.
קריירה שחמטאית > 2021

2021 הייתה שנה מוצלחת לאריגאיסי, שכן הוא הפך להודי הראשון שהעפיל לתחרות Goldmoney Asian Rapid of the Champions Chess Tour 2021 (אנ') לפני עלי רזא פירוזג'א, דניאיל דובוב, פטר סבידלר ווידיט גוג'ראתי, והפסיד רק ללבון ארוניאן. בשובר שוויון.
באוקטובר 2021, אריגאיסי הגיע למקום השני באליפות הפתוחה לנוער עד גיל 21 שנערכה בבולגריה. הוא צבר 7 נקודות מתשעה משחקים, כמו אלכסיי סראנה (אנ') שזכה במקום הראשון עקב איכות תוצאות עדיפה.
בנובמבר 2021, אריגאיסי הגיע למקום השלישי מתוך 82 משתתפים בתחרות Lindores Abbey Blitz בריגה לפני שחקנים כמו מקסים ושייה-לגראב, לבון ארוניאן, דוד נבארה (אנ'), דניאיל דובוב, פטר סבידלר ורבים אחרים. מאוחר יותר באותו חודש, אריגאיסי זכה בקטע המשחקים המהירים של תחרות השחמט טאטא סטיל (אנ'). הוא צבר 6.5/9, לפני וידיט גוג'ראתי, לבון ארוניאן, סם שנקלנד (אנ') ו-Lê Quang Liêm. הוא השיג את הניצחון בכך שחילץ תיקו מלבון ארוניאן בעמדה מפסידה. הוא יכל לשחק בקטע הבזק של התחרות עקב פרישה ברגע האחרון על ידי אדיבאן בסקראן; הוא צבר 11/18 יחד עם לבון ארוניאן והגיע למקום השני לאחר שהפסיד ללבון ארוניאן, שם היה לאריגאיסי עמדת ניצחון ב-2 משחקי שובר שוויון בארמגדון.
קריירה שחמטאית > 2022

בינואר 2022, אריגאיסי זכה בתחרות המועמדים של טאטא סטיל, וכך התאפשר לו לשחק בתחרות הבכירה בשנה שלאחר מכן. התוצאה הסופית שלו הייתה 10.5/13 ורמת הביצוע שלו בתחרות הייתה 2800+ מה שהביא לעליה בדירוג ה-FIDE ל-2659.5 ובכך נכנס לרשימת 100 הראשונים בדירוג בפורמט הקלאסי.
במרץ 2022, הוא הוכתר לאלוף הודו על ידי זכייה באליפות ה-MPL הלאומית ה-58 של הודו 2022 עם תוצאה של 8.5/11. בנוסף לכך, באותו חודש אריגאיסי זכה באליפות דלהי הפתוחה ה-19, כשניצח את גוקש דומרזו והארשה בהראטהקוטי (אנ') בשובר שוויון אחרי ששלושתם השיגו 8.5/10.
באפריל 2022, הוא השתתף בשלב הראשון של תחרות השחמט MPL שאורגנה על ידי Chess24 וניצח כבר סיבוב אחד לפני סוף התחרות עם תוצאה של 30/45 (+8 =6 -1).
באוגוסט 2022 זכה אריגאיסי בפסטיבל השחמט הבינלאומי ה-28 באבו דאבי עם 7.5/9 נקודות ואיכות ביצועים של 2893.
בדצמבר 2022, אריגאיסי זכה בתחרות Tata Steel Chess India 2022 Blitz עם 12.5/18, שהיה הניצחון השלישי שלו באירועי טאטא סטיל עד כה.
קריירה שחמטאית > 2024

באפריל 2024, אריגאיסי זכה בתחרות Menorca Open A לאחר שובר שוויון לאחר ששלושה שחקנים סיימו את התחרות עם תוצאה של 7.5/9. הוא גם הגיע למקום החמישי בדירוג העולם במהלך אותו תחרות.
ביוני 2024, אריגאיסי זכה בתחרות לזכרו של סטפן אווגיאן 2024. הוא גם הגיע למקום הרביעי בדירוג העולמי עם דירוג חי של 2779.9 לזמן קצר במהלך אותה תחרות.
ארג'ון אריגאיסי באולימפיאדת השחמט

בין השנים 2022–2024 השתתף ארג'ון אריגאיסי ב-2 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2022 | 3 | הודו | 2689 | 8.5 מ-11 | 6+ 5= 0- | 77.3 | 4 קבוצתי, 2 אישי |
| 2024 | 3 | הודו | 2778 | 10 מ-11 | 9+ 2= 0- | 90.9 | 1 קבוצתי, 1 אישי |
פרסים אחרים

פרס הגיבור המתהווה של ספורטסטאר לשנת 2023
שחמטאי השנה לשנת 2021 של TOISA.
משחקים ששיחק

ארג'ון אריגאיס מול מגנוס קרלסן - 15.10.2022
כדי לראות את המשחקים, יש לאפשר בדפדפן שלכם ג'אווהסקריפט.
[Event "Aimchess Meltwater Champions"]
[Site "chess24.com INT"]
[Date "2022.10.15"]
[EventDate "2022.10.14"]
[Round "7.5"]
[Result "1-0"]
[White "Arjun Erigaisi"]
[Black "Magnus Carlsen"]
[ECO "B06"]
[WhiteElo "2728"]
[BlackElo "2856"]
[PlyCount "108"]
1. d4 g6 2. e4 d6 3. Nc3 Bg7 4. Be3 a6 5. Qd2 b5 6. O-O-O b4 7. Nd5 a5 8. h4 h6
9. f3 Nd7 10. g4 e6 11. Nf4 Ne7 12. Kb1 Bb7 13. Nge2 d5 14. Ng3 Nb6 15. Qe1 Nc4
16. Bc1 Qd6 17. Rh2 O-O-O 18. e5 Qb6 19. c3 Nc6 20. Ka1 a4 21. Nd3 Bf8 22. f4
Ba6 23. f5 bxc3 24. bxc3 Kd7 25. fxe6+ fxe6 26. Qf2 Rb8 27. Qf7+ Be7 28. Nc5+
Kd8 29. Qxg6 N6xe5 30. Nxe6+ Kd7 31. dxe5 Qxe6 32. Qe4 Kc6 33. Qf5 Qxf5 34. Nxf5
Bc5 35. Bxh6 a3 36. Bxc4 Bxc4 37. e6 Rhe8 38. Re1 Bd3 39. Nd4+ Bxd4 40. cxd4 Rb4
41. Rh3 Be4 42. Rxa3 Rxe6 43. Bf4 Rxd4 44. Rc1+ Rc4 45. Rxc4+ dxc4 46. Ra6+ Kd5
47. Rxe6 Kxe6 48. Kb2 Bf3 49. g5 c5 50. Kc3 Kd5 51. g6 Ke6 52. g7 Kf7 53. Be5
Bd5 54. h5 1-0
מגנוס קרלסן מול ארג'ון אריגאיס - 2.2.2023
כדי לראות את המשחקים, יש לאפשר בדפדפן שלכם ג'אווהסקריפט.
[Event "Airthings Masters Div 1"]
[Site "chess.com"]
[Date "2023.02.07"]
[EventDate "?"]
[Round "8"]
[Result "0-1"]
[White "Magnus Carlsen"]
[Black "Erigaisi Arjun"]
[ECO "D31"]
[WhiteElo "2839"]
[BlackElo "2685"]
[PlyCount "98"]
1. c4  e6  2. Nc3  d5  3. d4  c6  4. cxd5
exd5  5. Bf4  Nf6  6. e3  Bf5  7. Nge2  Nh5  8.
Ng3  Nxf4  9. Nxf5  Ne6  10. g3  Nd7  11. Bd3
g6  12. Nh4  Bg7  13. Nf3  O-O  14. O-O  b5  15.
Rc1  Rc8  16. h4  a5  17. Kg2  Qe7  18. Ne2
b4  19. Nf4  Nxf4+  20. exf4
c5  21. f5  cxd4  22. Rxc8  Rxc8  23. fxg6  hxg6  24. h5  Qf6  25.
hxg6  fxg6  26. Qe2  Nc5  27. Rc1  Bf8  28. Bb1
Rc7  29. Nh4  g5  30. Qg4  d3  31. Nf3  Rg7  32.
b3  Qg6  33. Re1  Re7  34. Rd1  Qe4  35. Qxg5+  Rg7  36. Qh5  Ne6  37.
Kg1  Rh7  38. Qe8  Qxf3  39. Qxe6+  Kh8  40. Qe5+  Kg8  41. Qe6+  Rf7  42.
Qg6+  Bg7  43. Rd2  Qe4  44. Qxe4  dxe4  45. Kg2  Bc3  46. Rd1  Bd4  47.
f3  Rxf3  48. Re1  Rf2+  49. Kh3  d2  0-1
ארג'ון אריגאיס מול מגנוס קרלסן - 5.8.2024
כדי לראות את המשחקים, יש לאפשר בדפדפן שלכם ג'אווהסקריפט.
[Event "FIDE World Bl Team Final"]
[Site "Astana KAZ"]
[Date "2024.08.05"]
[EventDate "2024.08.05"]
[Round "4.1"]
[Result "1-0"]
[White "Arjun Erigaisi"]
[Black "Magnus Carlsen"]
[ECO "E73"]
[WhiteElo "2778"]
[BlackElo "2832"]
[PlyCount "104"]
1. d4 Nf6 2. c4 g6 3. Nc3 Bg7 4. e4 d6 5. Be2 e5 6. dxe5 dxe5 7. Qxd8+ Kxd8 8.
f4 Be6 9. Nf3 Nc6 10. O-O Kc8 11. f5 gxf5 12. exf5 Bd7 13. Ng5 Rf8 14. Be3 Nd4
15. Bd3 h6 16. Nge4 Nxf5 17. Bc5 Nxe4 18. Bxf8 Bxf8 19. Nxe4 Be6 20. Rae1 Nd4
21. Nf6 Bd6 22. Kh1 c5 23. b3 Kc7 24. Be4 a5 25. Bd5 a4 26. Bxe6 fxe6 27. Ne4
axb3 28. axb3 Nxb3 29. Rf6 Nd4 30. Rxh6 Kc6 31. h4 Be7 32. h5 b5 33. cxb5+ Kd5
34. b6 c4 35. Rh7 Bb4 36. b7 Rb8 37. Nf6+ Kc6 38. Rb1 Bd2 39. Nd7 Rxb7 40. Nxe5+
Kd5 41. Rbxb7 Kxe5 42. Rhc7 c3 43. h6 Bxh6 44. Rxc3 Ke4 45. Rh3 Bf4 46. g3 Be3
47. Kg2 e5 48. Rh5 Bd2 49. Rf7 Nc2 50. g4 Bf4 51. g5 Ne3+ 52. Kh3 1-0
משחקים מוסברים (באנגלית) > 2023

agadmator's Chess Channel (2023-10-28), Here We Go Again!, נבדק ב-2024-12-01, 2023.10.28, Here We Go Again!
ארג'ון אריגאיסי מול ג'ומבייב רינת (אנ'), 2023.10.29, Classical is The Best!
הערות שוליים

↑  Erigaisi Arjun chess games and profile - Chess-DB.com, web.archive.org, ‏2016-08-06
↑  Arjun Erigaisi wins Indian National Championship, Chess News, ‏2022-03-06 (באנגלית)
↑  Arjun Erigaisi’s fast-track to GM title, web.archive.org, ‏2018-10-21
↑  "Hanamkonda boy set to create ripples in chess world". The Hindu (בIndian English). 2016-08-01. ISSN 0971-751X. נבדק ב-2024-08-25.
↑  Rakesh Rao, Goldmoney Asian Rapid Chess: Arjun makes history, first Indian in quarterfinals, Sportstar, ‏2021-06-28 (באנגלית)
↑  Rao, Rakesh (2021-06-30). "Arjun falls to Aronian in tiebreaker". The Hindu (בIndian English). ISSN 0971-751X. נבדק ב-2024-08-25.
↑  Chess-Results Server Chess-results.com - Junior U21 Round Table Open Chess Championship, archive.chess-results.com
↑  Peter Doggers (PeterDoggers), Kirill Shevchenko Surprise Winner At Lindores Abbey Blitz, Chess.com, ‏2021-11-08 (באנגלית אמריקאית)
↑  Chess-Results Server Chess-results.com - TATA STEEL CHESS INDIA RAPID 2021, archive.chess-results.com
↑  ChessBase India (2021-11-19), Arjun Erigaisi on winning the Tata Steel Chess India Rapid and training with Kasimdzhanov, נבדק ב-2024-08-25
↑  Tata Steel Chess 2022: Indian GM Arjun Erigaisi wins Challengers event with a round to spare, Firstpost, ‏2022-01-30 (באנגלית אמריקאית)
↑  The Week in Chess 1430, theweekinchess.com
↑  Incredible Arjun Erigaisi clinches MPL Indian Chess Tour 2022 leg 1 - ChessBase India, www.chessbase.in, ‏2022-04-04
↑  Chess-Results Server Chess-results.com - 28th Abu Dhabi International Chess Festival - Masters, archive.chess-results.com
↑  Arjun Erigaisi wins Tata Steel Chess India 2022 Blitz with a round to spare, now World no.10 | TATA STEEL CHESS INDIA, RAPID & BLITZ, 2024, tatasteelchess.in
↑  Peter Doggers (PeterDoggers), Arjun Erigaisi Briefly World #5 As Menorca Open Winner, Chess.com, ‏2024-04-08 (באנגלית אמריקאית)
↑  Team Sportstar, Arjun Erigaisi wins Stepan Avagyan Memorial 2024 with a round to spare; Achieves 2779.9 live rating, Sportstar, ‏2024-06-17 (באנגלית)
↑  Chess-Results Server Chess-results.com - 44th Chess Olympiad 2022 Open, archive.chess-results.com
↑  Chess-Results Server Chess-results.com - 45th Chess Olympiad Budapest 2024, chess-results.com
↑  Team Sportstar, Arjun Erigaisi wins Sportstar Emerging Hero award at Focus Telangana 2023, Sportstar, ‏2023-08-31 (באנגלית)
↑  "TOISA 2021: Arjun Erigaisi wins Chess Player of the Year award". The Times of India. 2022-10-14. ISSN 0971-8257. נבדק ב-2024-08-26. {{cite news}}: Check |url= value (עזרה)
שעון שחמט

שעון שחמט הוא אביזר המשמש למדידת וקציבת הזמן של מתמודדים בתחרויות שחמט.
שעון שחמט מודרני
שעון שחמט מורכב משני שעונים הפועלים לסירוגין - כשהאחד פועל השני עומד. לאחר ששחקן מבצע את המהלך שלו הוא לוחץ על הלחצן שלו (הלחצן הקרוב אליו) ובכך מפעיל את שעון יריבו ומפסיק את השעון שלו.
הזמן המוקצב לשחקנים הוא בהתאם לחוקים המוסכמים בתחרות הרלוונטית, אך בכל מקרה, לשני השחקנים מוקצב זמן שווה (למעט משחק שובר שוויון ארמגדון).
השעון יכול להכריע את המשחק: אם לאחד השחקנים נגמר הזמן בשעונו יחשב לו הדבר להפסד ויריבו יחשב למנצח.
קצב הזמן

בעזרת שעון השחמט ניתן לשחק בקצבים שונים:
קלאסי - מעל שעה. הקצב הקלאסי הנפוץ הוא שעה וחצי לכל שחקן פלוס שלושים שניות עבור כל מהלך.
מהיר (אקטיבי) - בין 15 ל 25 דקות.
בזק (בליץ) - בין 3 ל 5 דקות. ברוב תחרויות הבליץ קצב הזמן הוא 3 שניות לכל צד פלוס 2 שניות עבור כל מהלך.
ישנם קצבי זמן בהם יש תוספת זמן עבור כל מהלך. לדוגמה ישנו קצב זמן קלאסי נפוץ בו לכל שחקן יש שעה וחצי, ובעבור כל מהלך נוספים לשעונו עוד 30 שניות.
השעון האנלוגי והשעון הדיגיטלי

בשנת 1883 תומאס ברייט וילסון וג'וזף הנרי בלקבורן המציאו את שעון השחמט האנלוגי (עד אז שיחקו שחמט ללא הגבלת זמן).
בשנת 1975 הומצא לראשונה שעון שחמט דיגיטלי.
כיום משתמשים בתחרויות רק בשעון הדיגיטלי. הזמן הנותר לכל שחקן מופיע בצורה דיגיטלית, ובניגוד לשעוני העבר, ניתן לקבוע במדויק כמה זמן נותר לכל שחקן.                                                                                                                                     בשעונים הדיגיטליים המודרניים ישנן אופציות רבות (לדוגמה, ניתן לבדוק בלחיצה על השעון, כמה מסעים ארך כל המשחק).
שעון שחמט אנלוגי
שעון שחמט דיגיטלי
אתר מורשת לאומית (ישראל)

שלט מזהה לאתר מורשת לאומית בישראל
אתר המורשת הלאומית העיר העתיקה של צפת
אתר המורשת הלאומית מצודת ביריה
אתרה מורשת הלאומית בארות בנגב
אתר מורשת לאומית הוא אתר בישראל ובשטחים שבשליטתה, שהוכר במסגרת התוכנית להעצמת המורשת הלאומית בישראל המכונה גם "ציוני דרך", כנכס הראוי להשקעה ממשלתית לשם שימורו ופיתוחו.
בחינת הנכסים המוכרים כאתרי מורשת לאומית, מתייחסת בין היתר לעמידתם בתנאים הבאים:
עליהם להיות נכסים המבטאים ערך לאומי המייצג סיפור היסטורי לאומי וייחודי, בעלי בולטות משמעותית ופוטנציאל שימור. לחלופין, עליהם להיות נכסים המבטאים ערך לאומי, שנמצאים בסכנת אבדון או כליה וקיים הצורך לבצע בהם פעולות הצלה.
יש להבדיל בין אתרי מורשת לאומית – רשימה מצומצמת של כ-100 נכסי תרבות שנקבעת על ידי ממשלת ישראל, לבין אתרי מורשת שנקבעו על ידי המועצה לשימור אתרים שהיא גוף לא רשמי.
רקע

ב-21 בפברואר 2010 התקבלה, החלטת ממשלה מס' 1412 בעניין העצמת תשתיות המורשת הלאומית, אשר קבעה מתווה פעולה לשיקום והעצמה של תשתיות המורשת הלאומית, "באמצעות השקעה ממשלתית בשיקום ושימור נכסים מוחשיים ובלתי מוחשיים, המביאים לידי ביטוי את המורשת הלאומית של עם ישראל בארצו."
החלטת הממשלה לטפל במורשת הלאומית נגזרה מהכרה עמוקה במשמעות ערכה התרבותי והחברתי של מורשת זו. תשתיות המורשת הלאומית הוגדרו כנכסים מוחשיים ובלתי מוחשיים המעידים על הזיקה בין עם ישראל לארץ ישראל, שהעצמתן תורמת לחיזוק התודעה, הגאווה והחיוניות הלאומית.
החלטה זו הוגדרה אז, על ידי ראש הממשלה בנימין נתניהו, כ"תוכנית החוסן הלאומי" הקצתה סכום של 399 מיליוני שקלים תוך דרישה לגייס עוד 200 מיליון ש"ח מגורמים נוספים לשקם את תשתיות המורשת הלאומית שלנו.
עם הקמת המערך, נבחר מר ראובן פינסקי, לעמוד בראשו, כראש אגף בכיר מורשת במשרד ראש הממשלה. בראשות ועדת ההיגוי עמד יוזם התכנית, מזכיר הממשלה עו"ד צבי האוזר.
הכרה באתר מורשת לאומית

פניות להכרה באתר כאתר מורשת לאומית, מוערכות על פי אמות המידה הבאות:
ערכו של האתר ברמה ההיסטורית והלאומית, עוצמת הסיפור שהוא מכיל והמחשתו, לרבות נדירותו, מידת הייצוגיות שלו וכן מידת האותנטיות שלו.
כמו כן, נבחנת מידת הדחיפות בהצלת הנכס ושימורו.
את רשימת האתרים הנוכחית, גיבשה ועדת היגוי בין-משרדית. על ביצוע תוכניות ההשקעה הממשלתיות בפרויקטים השונים, מופקד אגף בכיר מורשת לאומית במשרד ירושלים ומורשת, בראשותו של נתנאל מזא"ה.
בין האתרים שהוכרו כאתרי מורשת לאומית ישנם אתרי ארכאולוגיה, אתרי מורשת ההתיישבות הבנויה (החל משנת 1870), מוזיאונים ואתרי ביקור מוזיאליים, ארכיונים, מיצגי אמנות פלסטית ואנדרטאות. לצדם של אתרי המורשת הלאומית המוחשיים, קיימות תשתיות לא גשמיות המטפחות את הלשון והספרות העברית, זמר עברי ומוזיקה מסורתית, סרטים וקולנוע, מחול עממי, חגים וטקסים.
האתרים שברשימה זוכים למימון וסיוע כספי ממשרדי ממשלה, ולהכללתם ברשימת אתרי המורשת הלאומית נודעת גם חשיבות תדמיתית.
תחומי הפרויקט

ארכאולוגיה – כולל 37 אתרים ביניהם: מערות קומראן, חורבת עָנִים, תל חצור.
מורשת ההתיישבות הבנויה – כוללת 62 אתרים ביניהם מחנה העובדים בסדום, בית הפקידות בזכרון יעקב, רכבת העמק, כפר עציון, ובהרצליה - מגדל המים (בית הספר ויצמן)
מוזיאונים, אוספים, ארכיונים ואנדרטאות – כולל 32 אתרים ואוספים. בהם, בית ש"י עגנון, ארכיון הסרטים הטלוויזיה הישראלית, בית שטורמן, ציורי הקיר של אברהם אופק, משורייני תש"ח והמוזיאון לתולדות קריית שמונה.
המורשת הבלתי גשמית – שימור תרבות עברית בתחום המוזיקה מסורתית, קונצרטים, ספרות ושירה עברית, ריקודי עם, חגים וטקסים ועוד. השימור יעשה בעיקר על ידי דיגיטזציה תיעודית.
מטרות התוכנית > חינוך והסברה

חשיפת נכסי המורשת לאומית לציבור הרחב לעידוד תחושת השייכות.
חיזוק המעורבות החווייתית במגוון הנושאים והנדבכים המרכיבים את המורשת הלאומית.
חידוש אתוסים לאומיים.
יצירת סינרגיה בין נכסי המורשת הלאומית על ידי רישות בקשרי תוכן, פעילות, הסברה ועוד.
מטרות התוכנית > כלכלה

יצירת תחרות בונה בין גופים ורשויות העוסקים בשימור וטיפוח נכסי מורשת, במקביל לתמרוץ שיתופי פעולה ביניהם.
מטרות התוכנית > שימור ומחקר

הנגשה ושימור של כל נכסי המורשת הלאומית בישראל באמצעות בניית מערכות סקירה, איסוף, קיטלוג, תיעוד דיגיטלי ואצירה תוכנית וחומרית. בפעולה זו יש כדי להוות, כך שלא ירדו לטמיון או יישכחו.
הכשרת, הסמכת ואיגוד עתודה של אנשי מקצוע בכל תחומי העצמת המורשת.
ראו גם

אתר מורשת
אתר מורשת בישראל
רשימת אתרי המורשת בישראל
אתר לאומי בישראל
אתר מורשת עולמית
גנים לאומיים בישראל
לקריאה נוספת

"אתרי מורשת לאומית", גיליון מספר 17 של כתב העת ארכיון, 2013
הערות שוליים

↑  מר ראובן פינסקי, "ציוני דרך" - התכנית להעצמת תשתיות המורשת הלאומית, באתר משרד ראש הממשלה, ‏12 בספטמבר 2018
היכל העצמאות לאחר השחזור, אתר המורשת הלאומית בית העצמאות
אתר המורשת הלאומית מעלול
אתר המורשת הלאומית צריף בן-גוריון
אתר המורשת הלאומית בית הפקידות
אוננגה איטואה

ברנרד אוננגה איטואה (בצרפתית: Bernard Onanga Itoua; נולד ב-7 בספטמבר 1988) הוא כדורגלן עבר קונגולזי ששיחק בעמדת הבלם.
קריירה

איטואה התחיל את הקריירה שלו במחלקת הנוער של אוסר. בקיץ 2008 הצטרף לקבוצת המילואים של המועדון בה שיחק שנתיים. בעונת 2010/2011 איטואה שיחק שני משחקים בקבוצה הבוגרת.
בקיץ 2011 חתם בליטקס לובץ' מליגת העל הבולגרית. ב-18 באוגוסט 2011 איטואה ערך את הופעת הבכורה שלו בקבוצה בהפסד 2-1 לדינמו קייב במסגרת מוקדמות הליגה האירופית.
ב-12 באוגוסט 2012 איטואה חתם בהפועל רמת גן מליגת העל. ב-4 בדצמבר 2012 איטואה הבקיע את שער הבכורה שלו בקבוצה בהפסד 3-2 להפועל באר שבע. בסיום העונה, ירדה רמת גן לליגה הלאומית, אך זכתה בגביע המדינה בכדורגל. איטואה פתח בהרכב במשחק הגמר, בו ניצחה הקבוצה את עירוני קריית שמונה, 4-2 בדו-קרב בעיטות עונשין.
בקיץ 2013 חתם באלוורסברג מהבונדסליגה השלישית לשלוש עונות.
בקיץ 2014 חתם לשנתיים בפלטניאס מליגת העל היוונית. בעונתו הראשונה, איטואה היה שחקן מפתח, אך בעונתו השנייה בקבוצה מיעט לשחק.
איטואה התחיל את עונת 2016/2017 ללא קבוצה, עד שבספטמבר 2016 איטואה חתם בגז מתאן מדיאש מליגת העל הרומנית.
באוגוסט 2017 איטואה חתם באלקי אורוקליני.
איטואה נולד בצרפת להורים מהגרים מהרפובליקה של קונגו. איטואה זומן מספר פעמים לסגל נבחרת הרפובליקה של קונגו, אך טרם ערך את הופעת הבכורה שלו בנבחרת.
הערות שוליים

↑  רענן ברנובסקי‏, הפועל רמת גן: הבלם ברנאר אוננגה חתם, באתר וואלה, 12 באוגוסט 2012
פביאנו קרואנה

| --- | --- |

קרואנה בשנת 2013
 לידה:  30 ביולי 1992 (בן 32) מיאמי, ארצות הברית 
 הישג בולט:  סגן אלוף העולם (2018)
 הדרגה הגבוהה ביותר:  רב-אמן משנת 2007 
 מד כושר מרבי:  2844 (אוקטובר 2014)
 מד כושר נוכחי:  2796 ‏(אוקטובר 2024)
 השכלה:  בית הספר התיכון ברקלי קרול 
 מדינה:  ארצות הברית, איטליה, הונגריה, ספרד, שווייץ
 
פביאנו (פאבי) לואיג'י קרואנה (באיטלקית: Fabiano Luigi Caruana;‏ נולד ב-30 ביולי 1992) הוא שחמטאי אמריקאי ממוצא איטלקי בדרגת רב-אמן. סגן אלוף העולם.
ב-15 ביולי 2007, בגיל 14, 11 חודשים ו-20 ימים, הפך קרואנה לרב-אמן בשחמט. בכך היה לאדם הצעיר ביותר בהיסטוריה של איטליה ושל ארצות הברית שעשה זאת.
קרואנה זכה בתחרות המועמדים 2018, ולאחר מכן הפסיד בדו-קרב על אליפות העולם לאלוף העולם לשעבר, מגנוס קרלסן.
ביוגרפיה

פביאנו קרואנה נולד במיאמי, פלורידה לאב איטלקי-אמריקאי ולאם איטלקייה, מה שהקנה לו גם אזרחות אמריקאית וגם אזרחות איטלקית. בגיל ארבע עבר עם הוריו לברוקלין, שבניו יורק, ארצות הברית, שם החל את קריירת השחמט שלו. שנה לאחר מכן, בגיל חמש, נתגלה כישרון השחמט שלו בהיותו בחוג שחמט לאחר הלימודים. כבר בשנה זו שיחק לראשונה בטורניר שחמט שנערך ב"מרכז פולגאר לשחמט" שבעיר ניו יורק.
מאמנו הראשון בשחמט, שאימנו מגיל שש עד גיל שמונה, היה אמן בשם ברוס פנדולפיני (אנ'). לאחר מכן עבר קרואנה להתאמן אצל רב-האמן מירון שר, שאצלו התאמן עד גיל שתים עשרה.
בגיל 12 עבר לספרד, שם החל להתאמן אצל האמן הבין-לאומי בוריס זלוטניק, וכבר בגיל 14 השיג את תוארו הראשון - אמן. בגיל 15 השיג את התואר רב-אמן, ובכך היה לאיטלקי ולאמריקאי הצעיר ביותר שמשיג את התואר.
באותה תקופה שוב עברה משפחתו מקום מגורים, והפעם לבודפשט שבהונגריה, על מנת ללמוד אצל הרב-אמן הרוסי אלכסנדר צ'רנין.
נכון לשנת 2018, הוא מתגורר בסנט לואיס שבמיזורי, ארצות הברית.
קריירת שחמט

ביולי 2007, בגיל 14, 11 חודשים ו-20 ימים הפך קרואנה לרב-אמן בשחמט. בכך שבר את שיאו של היקארו נקמורה, והפך לאדם הצעיר ביותר בתולדות איטליה וארצות הברית שעשה זאת. עוד באוגוסט של אותה שנה זכה קרואנה בטורניר פליסינגן לשחמט, בנצחו את אלוף העולם בשחמט (לפי פיד"ה) לשעבר, רוסטם קסימג'אנוב, כאשר קרואנה משחק בכלים השחורים. באותה שנה זכה קרואנה לראשונה באליפות איטליה לשחמט, והפך בכך לשחקן הצעיר ביותר בהיסטוריה שעשה זאת.
בשנת 2008 זכה קרואנה ברמה השלישית של טורניר קורוס לשחמט, בפסטיבל רוי לופז ובגביע מיטרובה, קבוצה איטלקית נחשבת בשחמט. כמו כן הוא הגן על תוארו כאלוף איטליה בשחמט.
בשנת 2009, בעקבות ניצחונו ברמה השלישית של טורניר קורוס לשחמט בשנה הקודמת, עלה קרואנה לרמה השנייה של הטורניר. הוא ניצח ברמה זו של הטורניר, והפך לראשון בהיסטוריה שמנצח שנה אחר שנה את הרמה השלישית של הטורניר ולאחריה את הרמה השנייה. כמו כן שיחק בטורניר עם קבוצת מיטרובה האיטלקית, שם זכה במדליית הזהב האישית.
בשנים 2010 ו-2011 הוכתר שוב כאלוף איטליה בשחמט.
בשנת 2012 שיחק קרואנה בתחרות העל טאטא-סטיל (הרמה הראשונה של טורניר קורוס לשחמט), שם זכה במקום השני יחד עם רב האמן מגנוס קרלסן. כמו כן זכה בשנה זו בטורניר שנערך בדורטמונד. בגמר הגרנד סלאם בשחמט של 2012, שנערך בערים סאו פאולו ובילבאו היה קרואנה בתיקו עם מגנוס קרלסן על המקום הראשון, אך הפסיד במשחק בליץ לקרלסן, מה שהותיר אותו לבסוף במקום השני. באותה שנה הוא סיים במקום השני בתחרות השחמט לזכר טל (קטגוריה 22).
בגביע העולם בשחמט בשנת 2013 הוא הודח ברבע הגמר.
בתחרות העל בציריך 2014 סיים במקום הראשון במשחקים מהירים ובמקום השלישי במשחקים בקצב מלא. הוא זכה בסבב הגרנד פרי השלישי (2015–2014).
בספטמבר 2014 זכה קרואנה בגביע סינקיפילד, באחת מהתחרויות החזקות שנערכו אי פעם, בה השתתפו שישה מעשרת השחקנים המובילים את הדירוג העולמי, כולל מגנוס קרלסן, אלוף העולם המכהן. הוא השיג 8.5 נקודות מתוך עשר אפשריות, עם שבעה ניצחונות ושלוש תוצאות תיקו, ללא הפסד. ביצועיו בתחרות זו מוערכים בכ-3100 ומעלה, ככל הנראה תוצאת הטורניר הטובה בהיסטוריה. בעקבות הישגיו בתחרות זו עלה למקום השני בעולם בדירוג פיד"ה.
בשנת 2016 בתחרות המועמדים הוא סיים במקום השני.
קרואנה זכה בתחרות המועמדים 2018, לאחר שצבר 9 נקודות מתוך 14. בעקבות זכייתו זו העפיל לדו-קרב על אליפות העולם בשחמט 2018, שבו הפסיד לאלוף העולם המכהן, מגנוס קרלסן.
באביב 2018 הוא זכה בתחרות העל גרנקה קלאסיק (מגנוס קרלסן היה שני).
בשנת 2022 זכה באליפות ארצות הברית בשחמט. בשנת 2023 הוא ניצח בגראנד צ'ס טור.
בשנת 2024 סיים במקום הרביעי בתחרות המועמדים.
קבלת דרגות בינלאומיות

2002 - אמן פיד"ה
2006 - אמן בינלאומי
2007 - רב-אמן.
מבחר תחרויות בהן השתתף

תחרות העל טאטא סטיל בשנים:
גביע סינקפילד בשנים:
תחרות העל בבילבאו 2012
תחרות העל בציריך 2014
תחרות העל בבאקו 2014
תחרות העל בנורווגיה 2015
תחרות המועמדים: 2016, 2018, 2020, 2022, 2024
אליפות העולם בשחמט 2018
גביע העולם בשחמט 2021
פביאנו קרואנה באולימפיאדת השחמט

בין השנים 2008–2024 השתתף קרואנה ב-8 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2008 | 1 | איטליה | 2640 | 7.5 מ-11 | 7+ 1= 3- | 68.2 | 41 קבוצתי, 22 אישי |
| 2010 | 1 | איטליה | 2700 | 5.5 מ-10 | 2+ 7= 1- | 55.0 | 21 קבוצתי, 17 אישי |
| 2012 | 1 | איטליה | 2773 | 6.5 מ-9 | 5+ 3= 1- | 72.2 | 15 קבוצתי, 13 אישי |
| 2014 | 1 | איטליה | 2801 | 6.5 מ-9 | 5+ 3= 1- | 72.2 | 52 קבוצתי, 9 אישי |
| 2016 | 1 | ארצות הברית | 2808 | 7 מ-10 | 4+ 6= 0- | 70.0 | 1 קבוצתי, 3 אישי |
| 2018 | 1 | ארצות הברית | 2827 | 7 מ-10 | 4+ 6= 0- | 70.0 | 2 קבוצתי 2 אישי |
| 2022 | 1 | ארצות הברית | 2783 | 5 מ-10 | 3+ 4= 3- | 50.0 | 5 קבוצתי |
| 2024 | 1 | ארצות הברית | 2798 | 6.5 מ-10 | 4+ 5= 1- | 65.0 | 2 קבוצתי |
מד כושר

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.